cyanic-selkie/wikianc huggingface dataset:
কালাপাকুজ্যা ইউনিয়ন
অবস্থান ও সীমানা
লংগদু উপজেলার উত্তরাংশে কালাপাকুজ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ৮ কিলোমিটার। এ ইউনিয়নের উত্তরে আটারকছড়া ইউনিয়ন; পশ্চিমে মাইনীমুখ ইউনিয়ন; দক্ষিণে কাপ্তাই হ্রদ ও মাইনীমুখ ইউনিয়ন এবং পূর্বে কাপ্তাই হ্রদ, গুলশাখালী ইউনিয়ন ও বাঘাইছড়ি উপজেলার আমতলী ইউনিয়ন অবস্থিত।
প্রশাসনিক কাঠামো
কালাপাকুজ্যা ইউনিয়ন লংগদু উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১টি মৌজা নিয়েই গঠিত।
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
কালাপাকুজ্যা ইউনিয়নের সাক্ষরতার হার ৩১.০৫%। এ উপজেলায় ১টি কলেজ, ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
যোগাযোগ ব্যবস্থা
রাঙ্গামাটি জেলা সদর বা লংগদু উপজেলা সদর থেকে কালাপাকুজ্যা ইউনিয়নে যোগাযোগের প্রধান মাধ্যম নৌপথ।
খাল ও নদী
কালাপাকুজ্যা ইউনিয়নের পশ্চিম সীমান্ত দিয়ে প্রবাহিত হচ্ছে মাইনী নদী। এছাড়া দক্ষিণ ও পূর্ব সীমান্তে রয়েছে কাপ্তাই হ্রদ।
হাট-বাজার
কালাপাকুজ্যা ইউনিয়নের প্রধান হাট-বাজার হল কালাপাকুজ্যা বাজার।
পঞ্চকূট বসদি, কম্বদহল্লি
পঞ্চকূট বসদি হল ভারতের কর্ণাটক রাজ্যের মাণ্ড্য জেলায় অবস্থিত কম্বদহল্লি গ্রামের একটি জৈন মন্দির চত্বর। এটি দক্ষিণ ভারতীয় দ্রাবিড় স্থাপত্যশৈলীর পশ্চিম গঙ্গ ধারার অন্যতম শ্রেষ্ঠ নিদর্শন।
খুনি (১৯৪৬-এর চলচ্চিত্র)
খুনি বলিউডের হিন্দি লোমহর্ষক চলচ্চিত্র। এটি ১৯৪৬ সালে মুক্তি পেয়েছিল।
শ্যাম বেনেগল
শ্যাম বেনেগল (জন্ম ১৪ ডিসেম্বর ১৯৩৪) হলেন একজন ভারতীয় পরিচালক ও চিত্রনাট্যকার। তার প্রথম চারটি চলচ্চিত্র - অঙ্কুর (১৯৭৩), নিশান্ত (১৯৭৫), মন্থন (১৯৭৬), ও ভূমিকা (১৯৭৭) দিয়ে তিনি একটি নতুন ধরনের অংশ হন, যা বর্তমানে ভারতের "মধ্য চলচ্চিত্র" বলে অভিহিত। তিনি এই পরিভাষাটি অপছন্দ করেন এবং তার কাজগুলিকে নব বা ভিন্নধারার চলচ্চিত্র বলতে স্বাচ্ছন্দ্য বোধ করেন। তার চলচ্চিত্রগুলিতে প্রধানত নারী এবং নারীর অধিকার সম্পর্কিত বিষয়ে জোর দেওয়া হয়ে থাকে। তিনি ২০০৬ থেকে ২০১২ সাল পর্যন্ত রাজ্যসভার সংসদ সদস্য ছিলেন।
১৯৭৬ সালে বেনেগল ভারতের চতুর্থ সর্বোচ্চ বেসামরিক সম্মাননা পদ্মশ্রী লাভ করেন এবং ১৯৯১ সালে ভারতের তৃতীয় সর্বোচ্চ বেসামরিক সম্মাননা পদ্মভূষণ লাভ করেন। ২০০৭ সালে বেনেগল ভারতীয় চলচ্চিত্রের সর্বোচ্চ সম্মাননা দাদাসাহেব ফালকে পুরস্কারের আজীবনন সম্মাননা অর্জন করেন। তিনি সাতবার শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করেন। তিনি ২০১৮ সালে মুম্বই আন্তর্জাতিক চলচ্চিত্র উৎসব থেকে ভি. শান্তরাম আজীবন সম্মাননা পুরস্কার লাভ করেন।
প্রারম্ভিক জীবন
শ্যাম বেনেগল ১৯৩৪ সালের ১৪ই ডিসেম্বর তৎকালীন ব্রিটিশ ভারতের হায়দ্রাবাদ রাজ্যের ত্রিমুলঘেরিতে (বর্তমান তেলেঙ্গানা, ভারত) এক ব্রিটিশ ক্যান্টনমেন্টে জন্মগ্রহণ করেন। তার জন্মনাম ছিল শ্যামসুন্দর বেনেগল। তার পিতা শ্রীধর বি. বেনেগল ছিলেন একজন আলোকচিত্রী। শ্যামের বয়স যখন ১২ বছর তখন তিনি তার প্রথম চলচ্চিত্র নির্মাণ করেন তার পিতার দেওয়া একটি ক্যামেরা দিয়ে। তিনি হায়দ্রাবাদের ওসমানিয়া বিশ্ববিদ্যালয় থেকে অর্থনীতি বিষয়ে স্নাতকোত্তর ডিগ্রি অর্জন করেন। সেখানে তিনি হায়দ্রাবাদ ফিল্ম সোসাইটি প্রতিষ্ঠা করেন।
চলচ্চিত্র নির্মাতা ও অভিনেতা গুরু দত্তের মাতামহী শ্যামের পিতামহীর বোন ছিলেন।
প্রারম্ভিক কর্মজীবন
১৯৫৯ সালে তিনি লিন্টাস অ্যাডভার্টাইজিং নামে একটি মুম্বই-ভিত্তিক বিজ্ঞাপনী সংস্থায় কপিরাইটার হিসেবে কর্মজীবন শুরু করেন। সেখানে তিনি ধীরে ধীরে প্রধান সৃজনশীল কর্মকর্তায় উত্তীর্ণ হন। ইতোমধ্যে তিনি গুজরাতি ভাষায় তার প্রথম প্রামাণ্যচিত্র ঘর বেঠা গঙ্গা (১৯৬২) নির্মাণ করেন। ১৯৬৩ সালে তিনি এএসপি নামে আরেকটি বিজ্ঞাপনী সংস্থায় অল্প কিছুদিন কাজ করেন। বিজ্ঞাপনী সংস্থায় কর্মরত থাকাকালীন তিনি নয় শতাধিক প্রামাণ্যচিত্র ও বিজ্ঞাপনচিত্র পরিচালনা করেন। তার প্রথম পূর্ণদৈর্ঘ্য চলচ্চিত্রের জন্য তাকে আরও এক দশক অপেক্ষা করতে হয়, তিনি এই সময়ে পাণ্ডুলিপি নিয়ে কাজ করছিলেন।
১৯৬৬ থেকে ১৯৭৩ সালে বেনেগল পুনের ভারতীয় চলচ্চিত্র ও দূরদর্শন সংস্থানে শিক্ষকতা করেন এবং ১৯৮০-৮৩ ও ১৯৮৯-৯২ সালে দুইবার এই প্রতিষ্ঠানের চেয়ারম্যানের দায়িত্বপালন করেন। এই সময়ে তার নির্মিত আ চাইল্ড অব দ্য স্ট্রিটস (১৯৬৭) ভূয়সী প্রশংসা অর্জন করে। সর্বোপরি তিনি ৭০টি প্রামাণ্যচিত্র ও স্বল্পদৈর্ঘ্য চলচ্চিত্র নির্মাণ করেন। এই সময়ে তার নির্মিত কয়েকটি কাজ হল গুজরাতের ন্যাশনাল ডায়েরি ডেভলপমেন্ট বোর্ডের জন্য মন্থন, পশ্চিমবঙ্গ সরকারের সিপিআই-এম পরিচালিত আরোহণ, হ্যান্ডলুম কো-অপারেটিভসের সুসমান, ভারতীয় রেলওয়ের যাত্রা, ভারতীয় ও সোভিয়েত সরকারের উপর নির্মিত পূর্ণদৈর্ঘ্য প্রামাণ্যচিত্র নেহরু এবং ভারত এক খোঁজ। ১৯৮৬ সালে দূরদর্শনে প্রচারিত ১৫ খণ্ডের যাত্রা সম্পূর্ণই সে সময়ে ভারতের দীর্ঘতম পথ অতিক্রমকারী রেলগাড়ি হিমসাগর এক্সপ্রেসে চিত্রায়িত হয়। জওহরলাল নেহরুর বই ডিসকভারি অব ইন্ডিয়া অবলম্বনে নির্মিত ৫৩ পর্বের টেলিভিশন ধারাবাহিক ভারত এক খোঁজ ভারতের প্রারম্ভ থেকে ১৯৪৭ সালে স্বাধীনতা লাভ পর্যন্ত পাঁচ হাজার বছরের ইতিহাস বিবৃত করে।
এনায়েতনগর ইউনিয়ন, কালকিনি
এনায়েতনগর ইউনিয়ন বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ২৮টি গ্রাম নিয়ে গঠিত। এনায়েতনগর ইউনিয়নের উপর দিয়ে আড়িয়াল খাঁ নদী ও পালরদী নদী প্রবাহিত হয়েছে।
ভৌগোলিক উপাত্ত
এনায়েতনগর ইউনিয়নের মোট আয়তন ৫,৭৮৫ একর বা ২৩.৪১ বর্গ কিলোমিটার। গ্রামের সংখ্যা ২৮টি। ঘরবাড়ির সংখ্যা ৫,১০৭টি।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী এনায়েতনগর ইউনিয়নের ৫,১০৭টি পরিবারে মোট জনসংখ্যা ২৫,১১৬ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ১২,৩৫০ জন পুরুষ ও ১২,৭৬৬ জন মহিলা এবং লিঙ্গ অনুপাত ৯৭। মুসলিম ধর্মালম্বী ২৪,২৭৪ জন, হিন্দু ধর্মালম্বী ৮৪১ জন ও খ্রিস্টান ধর্মালম্বী ১ জন।
শিক্ষা
২০১১ সালের হিসেব অনুযায়ী এনায়েতনগর ইউনিয়নের সাক্ষরতার হার ৪০.৭% (পুরুষ ৪৩.৩%, মহিলা-৩৮.১%)। এ ইউনিয়নে ১টি মাদ্রাসা, ৩টি মাধ্যমিক বিদ্যালয় এবং ৬টি সরকারি প্রাথমিক বিদ্যালয় রয়েছে।
এমভি মোস্তফা লঞ্চ ডুবি
২০১৫ সালের ২২ ফেব্রুয়ারি মানিকগঞ্জে পদ্মা নদীতে মাওয়া ঘাটের কাছাকাছি এমভি মোস্তফা নামের লঞ্চটি ডুবে যায়। সকাল ১১.৪৫ মিনিটের দিকে এই দুর্ঘটনাটি ঘটে। লঞ্চটি মানিকগঞ্জের শিবালয় উপজেলার পাটুরিয়া ঘাট থেকে দৌলতদিয়া ঘাটে যাচ্ছিল।
উদ্ধার অভিযান
লঞ্চডুবির লঞ্চের ডেকে (লঞ্চের ওপরে) থাকা ৫০ থেকে ৬০ জন যাত্রী নদীতে লাফিয়ে পড়েন। এরপর তারা জীবন রক্ষাকারী বয়া ও আশপাশের নৌযানে উঠে তীরে আসতে সক্ষম হন। লঞ্চডুবির পরপরই আশেপাশের লোকজন নৌকা ও ট্রলার নিয়ে প্রাথমিকভাবে উদ্ধারকাজ শুরু করে। দুর্ঘটনার কিছুক্ষণ পর বেশ কয়েকজনের লাশ বেশে উঠতে থাকে। এরকিছু পর ঘটনাস্থলে ঢাকার ফায়ার সার্ভিসের ডুবুরি দল, কোস্টগার্ড ও নৌ-পুলিশের সদস্যসহ সরকারি এবং বেসরকারি পর্যায়ের শতাধিক উদ্ধারকর্মী এসে পৌঁছে। তারা একযোগে উদ্ধার তৎপরতা চালিয়ে লঞ্চের ভেতর থেকে নারী, পুরুষ ও শিশুদের লাশ বের করে আনেন। দুর্ঘটনা পর পাটুরিয়া ঘাটে থাকা বিআইডব্লিউটিয়ের জাহাজ আইটি-৩৮৯ দিয়ে লঞ্চটির অবস্থান শনাক্ত করে ওই জাহাজের সঙ্গে রশি দিয়ে বেঁধে রাখা হয়। এরপর মাওয়া থেকে উদ্ধারকারী জাহাজ রুস্তম রাত সোয়া ১১টার দিকে এসে অভিযানে যোগ দেয় এবং ডুবে যাওয়া লঞ্চটিকে ২৩ তারিখ সোমবার ভোর সাড়ে চারটার দিকে নদী থেকে টেনে তীরে নিয়ে আসে। সেদিন সকাল ১০টার দিকে উদ্ধার অভিযান আনুষ্ঠানিকভাবে সমাপ্ত ঘোষণা করা হয়।
এই ঘটনায় ৭০ জনের লাশ উদ্ধার করা হয়। এর মধ্যে ২৭টি পুরুষ, ২৪টি নারী ও ১৯টি শিশুর লাশ ছিল। স্বজনদের কাছে ৬৮টি লাশ হস্তান্তর করা হয়।
কেআরআই নাঙ্গালা (৪০২)
কেআরআই নাঙ্গালা (৪০২) ইন্দোনেশিয়ার নৌবাহিনীর দুটি কাকড়া শ্রেণির ডুবোজাহাজের মধ্যে একটি (টাইপ ২০৯ নকশা) ডিজেল-ইলেকট্রিক আক্রমণ সাবমেরিন বা ডুবোজাহাজ। ২০২১ সালের ২১ এপ্রিল, এটি বালির উত্তরে গভীর পানিতে সমুদ্র মহড়ার সময় ৫৩ আরোহী নিয়ে ডুবে যায়।
ডুবোজাহাজটি ১৯৭৭ সালে ৬২৫ মিলিয়ন ডলার ঋণের অংশ হিসাবে অর্ডার করা হয়েছিল। এটি ১৯৮১ সালে তার পরিষেবা শুরু করেছিল। নৌকাটি ভারত মহাসাগর, পূর্ব তিমুর, ও নুনুকান রিজেন্সিতে বেশ কয়েকটি গোয়েন্দা তথ্য সংগ্রহের অভিযানে অংশ নেয়।
অপারেশন ছাড়াও, নৌকাটি বিভিন্ন নৌ মহড়ায় অংশ নেয়। যেমন সহযোগিতা ভাসমান প্রস্তুতি এবং প্রশিক্ষণ, যৌথ সামুদ্রিক অপারেশন অনুশীলন, এবং USS ওকলাহোমা (SSN-723) এর সাথে পাসিং অনুশীলন।
নৌকাটি দুবার পুনঃমেরামত করা হয়েছিল, প্রথমটি ১৯৮৯ সালে এবং দ্বিতীয়টি ২০১২ সালে। পরেরটিতে নৌকার কাঠামো এবং অস্ত্রশস্ত্রে কিছু বড় পরিবর্তন চালু করেছিল।
২০২১ সালের ২১ শে এপ্রিল ভূপৃষ্ঠের কর্মীদের সাথে যোগাযোগ হারিয়ে নৌকাটিকে নিখোঁজ ঘোষণা করা হয়। নৌকাটি একটি টর্পেডো ড্রিল পরিচালনা করেছিল এবং নিখোঁজ হওয়ার আগে একটি সরাসরি টর্পেডো নিক্ষেপ করেছিল। এই ঘটনার পর একাধিক দেশীয় ও আন্তর্জাতিক জাহাজ নৌকার সন্ধানে পাঠানো হয়। পরবর্তীতে, উদ্ধার অভিযান চালানোর পর সমুদ্রের ৮০০ মিটার গভীরে জাহাজটির ধ্বংসাবশেষ পাওয়া যায় এবং আরোহীদেরকে মৃত ঘোষণা করা হয়। সিঙ্গাপুরের কাছ থেকে ধার নেওয়া একটি উদ্ধারকারী যানের সাহায্যে ছবি তুলে সামরিক বাহিনীর কর্মকর্তারা এবিষয়ে নিশ্চিত করেন।
নাম
নৌকাটির নামকরণ করা হয়েছে নাঙ্গালার নামে, যা বলরামের (প্রভু বালাদেওয়া) মালিকানাধীন একটি ঐশ্বরিক এবং শক্তিশালী ছোট বর্শা, যা ওয়াং পুতুল থিয়েটারের একটি পুনরাবৃত্ত চরিত্র। (বালাদেওয়া হলো কৃষ্ণের বড় ভাই)।) অস্ত্রটি নিজেই ডুবোজাহাজের (সাবমেরিন) ব্যাজে চিত্রিত করা হয়েছে।
এরিকা এলাইসন
এরিকা এলাইসন (Erica Ellyson, যিনি এরিকা রামোস নামেও পরিচিত, জন্ম: অক্টোবর ১, ১৯৮৪) একজন আমেরিকান লঘু পর্নোগ্রাফি মডেল এবং অভিনেত্রী যিনি পেন্টহাউস ম্যগাজিনের জানুয়ারি ২০০৭ সালের পেট অব দ্য মান্থ এবং ২০০৮ সালের পেট অব দ্য ইয়ার নির্বাচিত হয়েছেন। তিনি এছাড়াও জানুয়ারি ২০০৭ সালে ডিডিজি ড্রিমগার্ল নির্বাচিত হন।
জীবনী
এলাইসন মার্কিন যুক্তরাষ্ট্রের পাস্কাগুলা, মিসিসিপি অঞ্চলে ১৯৮৪ সালে জন্ম নেন এবং হারলি, মিসিসিপি অঞ্চলে বেড়ে ওঠেন। তিনি জ্যাকসনভিল্লে, উত্তর ক্যারোলাইনার কোস্টাল ক্যারোলাইনা কমিউনিটি কলেজে এবং সংক্ষিপ্তভাবে, সান ডিয়াগো, ক্যালিফোর্নিয়ার নিউস্কুল অব আর্কিটেকচার অ্যান্ড ডিজাইনে অধ্যয়ন করেন।
ডিসেম্বর ২০০৮ এবং জানুয়ারি ২০০৯ সালে, তিনি এনবিসি মার্কিন ডেটিং/রিয়্যালিটি টেলিভিশন শো মোমা'স বয়েসের একজন তারকা ছিলেন।
পেলাগ্রা
পেলাগ্রা (Pellagra) বা পেলেগ্রা রোগটি নায়াসিন (ভিটামিন বি৩) এর অভাবজনিত একটি রোগ। প্রধান উপসর্গগুলো হল ত্বকের প্রদাহ, ডায়রিয়া, ডিমেনশিয়া বা স্মৃতিভ্রংশতা ও মুখে ঘা। ত্বকের যে অংশে সূর্যের আলো পড়ে বা ঘর্ষণ বেশি লাগে সেটি সবার আগে আক্রান্ত হয়। কিছু দিন পরে আক্রান্ত ত্বক কালো ও শক্ত হয়ে যায় এবং খসে পড়ে বা রক্ত বের হয়।
মূলত দুই ধরনের পেলাগ্রা রয়েছে, প্রাথমিক ও গৌণ। খাদ্যে নায়াসিন ও ট্রিপটোফ্যান এর ঘাটতি হলে প্রাথমিক পেলাগ্রা হয়। খাদ্যে বিদ্যমান নায়াসিন শোষণ বা ব্যবহারে সমস্যাজনিত কারণে গৌণ পেলাগ্রা হয়। মদ্যাসক্তি, দীর্ঘদিনের ডায়রিয়া, কার্সিনয়েড সিনড্রোম, হার্টনাপ রোগ ও কিছু ওষুধ যেমন আইসোনায়াজিড গৌণ পেলাগ্রা করতে পারে। উপসর্গের উপর ভিত্তি করে রোগ নির্ণয় করা হয় এছাড়া মূত্র পরীক্ষাও করা যেতে পারে।
নায়াসিন অথবা নিকোটিনামাইড গ্রহণ এই রোগের প্রধান চিকিৎসা। কয়েকদিনের মধ্যেই উন্নতি লক্ষ্য করা যায়। সুষম খাদ্য গ্রহণ জরুরি। ত্বক আরোগ্য লাভের সময় যথাযথ কাপড় পরিধান করে ও সানস্ক্রিন ব্যবহার করে সূর্যালোক থেকে ত্বককে রক্ষা করা প্রয়োজন। চিকিৎসা না করালে মৃত্যু ঘটতে পারে। উন্নয়নশীল দেশ বিশেষত সাহারা-নিম্ন আফ্রিকায় এধরনের ঘটনা বেশি ঘটে।
নিদানিক বৈশিষ্ট্য
পেলাগ্রার উপসর্গগুলোকে তিনটি ড অক্ষর দিয়ে প্রকাশ করা যায় যথা ডায়রিয়া, ডার্মাটাইটিস ও ডিমেনশিয়া।
ডার্মাটাইটিস শব্দের অর্থ হলো ত্বকের প্রদাহ। দেহের যে সকল অঙ্গ-প্রত্যঙ্গ সূর্যালোকের সংস্পর্শে আসে সেগুলো লোহিত বর্ণ ধারণ করে। হাত, পা, ঘাড়ে এই লক্ষণ প্রকাশ পেলেও মুখে এরূপ হয় না। পেলাগ্রা রোগে ঘাড়ের ত্বকে একটি বিশেষ ধরনের প্রদাহ হয় যা এর আবিষ্কারকের নামানুসারে ক্যাসালের কলার বা ক্যাসালের নেকলেস বলা হয়। ত্বকের ক্ষতগুলো জলপূর্ণ ফোসকায় পরিণত হয় অতঃপর সেখান থেকে রস চুয়ে পড়ে। এমনকি ক্ষতে জীবাণু সংক্রমণও ঘটতে পারে। ডায়রিয়ার সাথে ক্ষুধামান্দ্য, বমনেচ্ছা, গ্লোসাইটিস বা জিহ্বায় প্রদাহ ও গলাধঃকরণে সমস্যা থাকে। এতে বুঝা যায় যে এই রোগে পাকস্থলী ও অন্ত্রে সংক্রমণবিহীন প্রদাহ বিদ্যমান। নায়াসিনের তীব্র ঘাটতি হলে প্রথমে চিত্তবৈকল্য ও পরবর্তীতে স্মৃতিভ্রংশতা দেখা দেয়। উপর্যুক্ত উপসর্গ ছাড়াও আরও অনেক লক্ষণ প্রকাশ পেতে পারে যেমন শারীরিক দুর্বলতা, চুল পড়া, অনিদ্রা, স্নায়ুরোগ ও বিভিন্ন মনঃশারীরিক সমস্যা।
রোগ নির্ণয়
উপসর্গের উপর ভিত্তি করে রোগ নির্ণয় করা যায়। এছাড়া রক্তে ট্রিপটোফ্যানের মাত্রা অথবা প্রস্রাবে প্রাপ্ত বিপাকীয় পদার্থ যেমন ২-পিরিডন/এন-মিথাইলনায়াসিনামাইড অনুপাত <২ অথবা লোহিত রক্তকণিকায় NAD/NADP অনুপাত বের করে পেলাগ্রা রোগ নিশ্চিত করা সম্ভব। অধিকন্তু নায়াসিন সেবনের ২৪ ঘণ্টার মধ্যে রোগের লক্ষণ কমে গেলে পেলাগ্রা সম্বন্ধে নিশ্চিত হওয়া যায়।
নিদানতত্ত্ব
পেলাগ্রা হওয়ার জন্য মূলত নায়াসিনের ঘাটতি দায়ী। নায়াসিনের অভাবে শরীরে নিকোটিনামাইড অ্যাডেনিন ডাইনিউক্লিওটাইড (NAD) এর পরিমাণ হ্রাস পায়। NAD ও NADP বহু দৈহিক প্রক্রিয়ায় কোফ্যাক্টর বা সহযোগী উপাদান হিসেবে কাজ করে। এজন্য নায়াসিন ঘাটতির নিদানিক প্রভাব অনেক বেশি সুদূরপ্রসারী ও চিকিৎসা না করালে মৃত্যু হতে পারে। খাদ্যে সরাসরি নায়াসিন না থাকলে অথবা ট্রিপটোফ্যানের অভাব থাকলেও পেলাগ্রা হতে পারে। ট্রিপটোফ্যান একটি অত্যাবশ্যক অ্যামিনো অ্যাসিড যা মাংস, মাছ, ডিম, চীনাবাদাম ও পোল্ট্রিতে পাওয়া যায়। ট্রিপটোফ্যান দেহে জৈবসংশ্লেষণ প্রক্রিয়ায় নায়াসিনে রূপান্তরিত হয়। এছাড়া অতিরিক্ত লিউসিন পেলেগ্রা করতে পারে। কারণ এটা কুইনোলিনেট ফসফোরাইবোসিল ট্র্যান্সফারেজ (QPRT) নামক এক উৎসেচক কে নিবৃত্ত করে। ফলে নায়াসিন বা নিকোটিনিক অ্যাসিড থেকে নিকোটিনামাইড মনোনিউক্লিওটাইড গঠিত হতে পারে না ফলে পেলাগ্রা সদৃশ উপসর্গ দেখা দেয়। কিছু ক্ষেত্রে খাদ্যস্থ নায়াসিন বা ট্রিপটোফ্যান পরিশোষণ বিঘ্নিত হয় এবং পেলাগ্রা হয়। জেজুনাম বা ইলিয়ামের প্রদাহ হলে পুষ্টি উপাদান শোষণ ব্যাহত হয়। গ্যাস্ট্রোএন্টারোস্টমি করলেও পেলাগ্রা হতে পারে। দীর্ঘদিনের মদ্যাসক্তি পুষ্টি পরিশোষণ প্রক্রিয়া ব্যাহত করে। এর সাথে খাদ্যে নায়াসিন ও ট্রিপটোফ্যান অল্প থাকলে পেলাগ্রা হবে। হার্টনাপ রোগ হলো একটি জিনেটিক বা বংশানুক্রমিক রোগ। এতে ট্রিপটোফ্যান পরিশোষণ হ্রাস পায় ফলে পেলাগ্রা হয়। আইসোনায়াজিড নামক অ্যান্টিবায়োটিক ভিটামিন বি৬ এর সাথে বন্ধন তৈরি করে একে নিষ্ক্রিয় করে ফেলে, ফলে এটি নায়াসিন সংশ্লেষে ব্যবহৃত হতে পারে না।
চিকিৎসা
চিকিৎসা না করলে চার থেকে পাঁচ বছরের মধ্যে মৃত্যু ঘটতে পারে। নিকোটিনামাইড সেবনের পরামর্শ দেওয়া হয় যা গঠনগত ও কার্যগত দিক থেকে নায়াসিনের মতো তবে বিষক্রিয়া কম। চব্বিশ ঘণ্টার মধ্যে ত্বকের লালচে ভাব কমে আসে, ডায়রিয়া বন্ধ হয়ে যায় ও মানসিক অবস্থার দারুণ উন্নতি হয়। অতিরিক্ত নায়াসিন গ্রহণ করলে যকৃতে বিষক্রিয়া হতে পারে।
রোগের বিস্তৃতি
যে সকল অঞ্চলের লোকজন প্রধান খাদ্য হিসাবে ভুট্টা খায় সে সব অঞ্চলে পেলাগ্রার প্রাদুর্ভাব বেশি যেমন দক্ষিণ আমেরিকার গ্রামীণ অঞ্চলে পেলাগ্রা বেশি কারণ সেখানকার লোকজনের প্রধান খাদ্য ভুট্টা। ভুট্টায় নায়াসিটিন নামক যৌগ রয়েছে যা নায়াসিনের একটি রূপভেদ কিন্তু শরীরে ব্যবহৃত হতে পারে না। নায়াসিন ও ট্রিপটোফ্যানের ঘাটতি রয়েছে এমন খাবার টানা আট সপ্তাহ খেলেই পেলাগ্রা হতে পারে। পেলাগ্রা সাধারণত আফ্রিকা, ইন্দোনেশিয়া ও চীনে দেখা যায়। এছাড়া দরিদ্র জনগোষ্ঠী, গৃহহীন, মদ্যাসক্ত ও মানসিক রোগী যারা খাদ্য গ্রহণে অনীহা দেখায় তাদেরও হতে পারে।
ভুট্টাতে নায়াসিন হেমিসেলুলোজের সাথে বন্ধন তৈরি করে নায়াসিটিন যৌগ হিসাবে বিদ্যমান থাকে। ভুট্টার মোট নায়াসিনের ৯০ শতাংশই নায়াসিটিন হিসাবে থাকে। নিক্সটাম্যালাইজেশন প্রক্রিয়ায় ভুট্টা থেকে নায়াসিন পাওয়া সম্ভব।আমেরিকার আদিবাসী লোকদের মধ্যে নিক্সটাম্যালাইজেশন প্রক্রিয়ার প্রচলন ছিল। যুক্তরাষ্ট্রের দক্ষিণের এলাকা মিসিসিপি ও আলাবামায় এক সময় পেলাগ্রা মহামারী রূপ নিয়েছিল। সেখানে শীতকালে মাংস খাওয়া হতো প্রচুর কিন্তু বসন্তকালে প্রধান খাবার হিসাবে ভুট্টা খাওয়া হতো ফলে বসন্তকালে পেলাগ্রা রোগ দেখা দিত। গ্রীষ্মকালে সূর্যালোক বেশি থাকায় ত্বকের প্রদাহ বেশি হতো। প্রতিবছর বসন্তকালে এই রোগটি ফিরে আসত তাই ঐ অঞ্চলে এই রোগকে বসন্তকালীন রোগ ও বলা হতো। ২০০০ সালের দিকে অ্যাঙ্গোলা, জিম্বাবুয়ে ও নেপালে পেলাগ্রার প্রাদুর্ভাব হয়েছিল। বিশেষত অ্যাঙ্গোলায় সাম্প্রতিক একটি সমীক্ষায় দেখা যাচ্ছে ২০০২ সাল হতে সেখানে ০.৩% নারী ও ০.২% শিশু পেলাগ্রায় আক্রান্ত এবং ২৯.৪% নারী ও ৬% শিশু নায়াসিনের অভাবে ভুগছে। অন্যান্য দেশ যেমন ডেনমার্ক ও নেদারল্যান্ডসে নায়াসিনের ঘাটতি না থাকা সত্ত্বেও পেলাগ্রা পাওয়া যাচ্ছে। এক্ষেত্রে পেলাগ্রা শুধু পুষ্টির অভাবে হচ্ছে তা নয় বরং দীর্ঘদিনের মদ্যাসক্তি, বিভিন্ন ওষুধের মিথস্ক্রিয়া, এইডস, ভিটামিন বি২ ও বি৬ এর অভাব, হার্টনাপ রোগ, কার্সিনয়েড সিনড্রোম প্রভৃতি কারণেও হতে পারে।
ইতিহাস
আমেরিকার স্থানীয় চাষিরা ভুট্টার সাথে একটা ক্ষারীয় দ্রবণ যেমন ক্যালসিয়াম হাইড্রোক্সাইড বা চুন মেশাত যেটাকে নিক্সটাম্যালাইজেশন পদ্ধতি বলে। এই পদ্ধতির ফলে ভুট্টা থেকে নায়াসিন পাওয়া যেত এবং পেলাগ্রা প্রতিরোধ করা যেত। যখন সারা পৃথিবীব্যাপী ভুট্টা চাষ হতো এবং নিক্সটাম্যালাইজেশন পদ্ধতি ছাড়াই প্রধান খাদ্য হিসাবে খাওয়া হতো তখন বহু লোক পেলাগ্রায় আক্রান্ত হতো। ১৭৩৫ সালে স্প্যানিশ বিজ্ঞানী গ্যাসপার ক্যাসাল সর্বপ্রথম পেলাগ্রার বর্ণনা দেন। তিনি এর ত্বকের সমস্যাগুলো প্রথম বর্ণনা করেন। তিনি ব্যাখ্যা দেন যে সূর্যালোকের সংস্পর্শে আসা ত্বকে (হাত, পা, গলা প্রভৃতি) প্রদাহ হয় এবং এর কারণ হলো অপর্যাপ্ত পুষ্টি গ্রহণ ও পরিবেশের প্রভাব।       তাঁর একাজটি ১৭৬২ সালে তাঁর বন্ধু জুয়ান সেভিলানো হিস্টোরিয়া ন্যাচারালি মেডিসিনা ডেল প্রিন্সিপাদো দা আস্তুরিয়াস শিরোনামে প্রকাশ করেন। তখন এটি আস্তুরিয়ান লেপ্রসি নামে পরিচিত হয়। এক সময় উত্তর ইতালিতে এটি মহামারী রূপ ধারণ করেছিল যেখানে মিলানের ফ্রান্সেস্কো ফ্রাপল্লি নামক একজন লম্বার্ড ভাষায় এর নাম দিয়েছিলেন  পেল আগ্রা (pell agra)। pell শব্দের অর্থ ত্বক আর agra শব্দের অর্থ  হলি(holly) গুল্ম সদৃশ বা সিরাম-সদৃশ। ১৮৮০ সালের মধ্যে ইতালিতে প্রায় এক লাখ লোক পেলাগ্রাতে আক্রান্ত হয়েছিল তখন এই রোগের কারণ ও এর শ্রেণিবিভাগ কী হবে তা নিয়ে বিতর্ক উঠেছিল। উনবিংশ শতাব্দীতে রুসেল ফ্রান্সে ভুট্টা ভক্ষণ কমানোর অভিযানে নেমে ফ্রান্স থেকে পেলাগ্রার মূলোৎপাটন করতে সমর্থ হয়েছিলেন, কিন্তু ইউরোপের পল্লি অঞ্চলে এটি তখনও মহামারী আকারে ছিল। যেহেতু যে সব এলাকায় ভুট্টা প্রধান খাদ্যশস্য ছিল সে সব এলাকায় পেলাগ্রার প্রাদুর্ভাব বেশি ছিল তাই উনবিংশ শতাব্দীর শেষের দিকে সিজারে লমব্রোজো একটি তত্ত্ব দিয়েছিলেন যে হয় ভুট্টাতে বিষাক্ত পদার্থ বিদ্যমান নতুবা এটি নিজেই এই রোগের বাহক। লুইস সাম্বন নামে একজন অ্যাংলো-ইতালীয় ডাক্তার যিনি লন্ডন স্কুল অব ট্রপিকাল মেডিসিনে কাজ করতেন, বিশ্বাস করতেন যে পেলাগ্রা ম্যালেরিয়ার মতো পতঙ্গবাহিত রোগ। পরবর্তীতে যখন দেখা গেল ভুট্টা প্রধান খাদ্য এমন এলাকা যেমন মেসোআমেরিকায় পেলাগ্রা হয় না তখন গবেষকগণ ঐ এলাকার ভুট্টা প্রক্রিয়াকরণ পদ্ধতি নিয়ে গবেষণা করতে আগ্রহী হলেন।
সুলতানা আহাম্মেদ
সুলতানা আহাম্মেদ বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
সুলতানা আহাম্মেদ জাতীয়তাবাদী মহিলা দলের সাধারণ সম্পাদক। তিনি অষ্টম জাতীয় সংসদের মহিলা আসন ২৬ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
লিমোসা ল্যাপোনিকা
লিমোসা ল্যাপোনিকা হলো স্কোলোপাসিড পরিবারের একটি পাখি যা আকারে বড় এবং দৃঢ় পরিযায়ী পানিকাটা পাখি, যেটি উপকূলীয় কাদাইয় ফ্ল্যাট এবং মোহনায় ব্রিস্টল-ওয়ার্ম এবং শেলফিশ খায়। এটিতে প্রজনন মৌসুমে লাল পালক দেখা যায়, এছাড়াও এর লম্বা পা এবং দীর্ঘ উল্টানো বিল রয়েছে। লিমোসা ল্যাপোনিকা আর্কটিক উপকূলে এবং স্ক্যান্ডিনেভিয়া থেকে আলাস্কা পর্যন্ত বিস্তৃত তুন্দ্রা এবং অস্ট্রেলিয়া ও নিউজিল্যান্ডের নাতিশীতোষ্ণ এবং গ্রীষ্মমন্ডলীয় অঞ্চলের উপকূলে প্রজনন করে। আলাস্কা থেকে নিউজিল্যান্ডে প্রশান্ত মহাসাগর পেরিয়ে লিমোসা ল্যাপোনিকা বাউরি র পরিযান যে কোনও পাখির জন্য দীর্ঘতম একটানা উড্ডয়ন, এবং কোনও প্রাণীর খাওয়া ছাড়াই দীর্ঘতম ভ্রমণ। এটি একটানা প্রায় উড়ে পরিযায়ী হয় । এই উপ-প্রজাতির সম্পূর্ণ পরিযান পথ প্রায়  এর বেশি ।
শ্রেণীবিন্যাস
১৭৮৫ সালে সুইডিশ প্রকৃতিবিদ কার্ল লিনিয়াস তার সিস্টেমা ন্যাচারাই-এর দশম সংস্করণে লিমোসা ল্যাপোনিকাকে আনুষ্ঠানিকভাবে স্কোলোপ্যাক্স স্লাইম নামে নামকরণ করেছিলেন। ১৭৬০ সালে ফরাসি প্রাণিবিদ মাথুরিন জ্যাক ব্রিসন প্রবর্তিত লিমোসা গোত্রে এটিকে অন্য ৩টি গডভিট প্রজাতীর সাথে অন্তর্ভূক্ত করা হয়েছে লিমোসা নামটি ল্যাটিন থেকে এসেছে এবং এর অর্থ "কাদা", লিমাস থেকে "কাদা" যা, এটির পছন্দের আবাসস্থলকে নির্দেশ করে। এর নির্দিষ্ট নাম ল্যাপপোনিকা যা ল্যাপল্যান্ডকে নির্দেশ করে।
ইংরেজি শব্দ "গডভিট" প্রথম আবিষ্কৃত হয়েছিল প্রায় ১৪১৬-১৪১৭ সালে। এটি পাখির ডাকের অনুকরণ হতে পারে, অথবা পুরানো ইংরেজি "গড হুইট" থেকে উদ্ভূত হতে পারে, যার অর্থ "ভাল প্রাণী", সম্ভবত এটি দ্বারা এর খাওয়ার গুণাবলীকে বোঝায়। এই প্রজাতির কালো-সাদা ব্যারেড লেজ এবং উপরের লেজের কভারট থেকে এর ইংরেজি নাম নেওয়া হয়েছে। ফরাসি ভাষায় এটি বার্জ রাউস, রাশিয়ান মালি ভেরেটেনিক, ইনুইট চিউচিউচিয়াক, ইউপিক তেভেতেভাক এবং মাওরি কুয়াকা নামে পরিচিত।
এর চারটি স্বীকৃত উপপ্রজাতি রয়েছে। যথা:
বর্ণনা
লিমোসা ল্যাপোনিকা হলো গডভিট প্রজাতির অন্যান্য পাখিদের তুলনায় অপেক্ষাকৃত ছোট পায়ের প্রজাতি। বিল থেকে লেজের দৈর্ঘ্য, এর ডানা বিশিষ্ট   । পুরুষ পাখিরা গড়ে নারী পাখিদের তুলনায় ছোট কিন্তু পুরুষদের শরীরে পালকর পরিমাণ বেশি। পুরুষদের ওজন , যেখানে মহিলাদের ওজন । তবে অঞ্চলভেদে আকারে কিছু তারতম্যও রয়েছে (নীচে উপ-প্রজাতি দেখুন)। প্রাপ্তবয়স্ক পাখিদের পা নীলাভ ধূসর এবং লম্বা, কুঁচকানো। সামান্য উল্টানো দ্বি-রঙের বিল: গোড়ায় গোলাপি এবং ডগায় কালো। ঘাড়, বুক এবং পেট প্রজনন কালে অবিচ্ছিন্ন গাড় লাল এবং উপরে গাঢ় বাদামী রঙ ধারণ করে।  মহিলাদের প্রজননকালের পালক পুরুষদের তুলনায় অনেকটা ফ্যাকাশে। প্রজনন পালক ৩ বছর পর্যন্ত সম্পূর্ণরূপে দৃশ্যমান হয় না, এবং এর তিনটি পার্থক্যযোগ্য বয়সকাল রয়েছে। উত্তর গোলার্ধের পাখিদের মধ্যে তাদের প্রথম পরিযানের সময় অপরিণত পুরুষরা, প্রাপ্তবয়স্ক পুরুষদের তুলনায় লক্ষণীয়ভাবে ফ্যাকাশে হয়। দক্ষিণ গোলার্ধে দেখা যায়, অপ্রজননকারী পাখিগুলোর পালকে গাঢ় কেন্দ্রবিশিষ্ট সরল ধূসর-বাদামী রঙ বিদ্যমান। ফলে এরা গায়ের রঙ ডোরাকাটা হয় এবং নীচে সাদা হয়। কিশোররা অ-প্রজননকারী প্রাপ্তবয়স্কদের মতোই কিন্তু সামগ্রিকভাবে কিশোরদের পার্শদেশ আরও বেশি হলদে হয় এবং বুকে রেখাযুক্ত পালক থাকে।
আলাস্কা-প্রজনন বার-টেইলড গডউইটস উত্তর থেকে দক্ষিণে দেহের আকার বৃদ্ধি দেখায়, কিন্তু এই প্রবণতা নিউজিল্যান্ডে তাদের অ-প্রজনন স্থলে স্পষ্ট নয়; বিভিন্ন আকারের পাখি অবাধে মিশে।
লিমোসা ল্যাপোনিকাকে কালো-লেজযুক্ত গডভিট (লিমোসা লিমোসা) থেকে এর দেহে অনুভূমিকভাবে সাদা-কালো ডোরাকাটা (পুরো কালো নয়) লেজ এবং ডানায় সাদা রেখার অনুপস্থিতি দ্বারা আলাদা করা যায়। এর সবচেয়ে কাছাকাছি বৈশিষ্ট্যযুক্ত প্রজাতি হল এশিয়াটিক ডাউইচার ( লিমনোড্রোমাস সেমিপালমাটাস )।
ফকিরপাড়া ইউনিয়ন
বড়খাতা ইউনিয়ন বাংলাদেশের রংপুর বিভাগের লালমনিরহাট জেলার আদিতমারী উপজেলার অন্তর্গত একটি ইউনিয়ন পরিষদ। এটি ১৭৩.৮৪ কিমি২ (৬৭.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৭,৮৫২ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।
আইসল্যান্ড
ভূ-গঠনগত দিক থেকে আইসল্যান্ড অপেক্ষাকৃত নবীন। বিগত ৬০ মিলিয়ন বছর ধরে আগ্নেয়গিরির অগ্ন্যুৎপাতের অবশেষ থেকে দ্বীপটি উৎপত্তি লাভ করে। এখনও দ্বীপটিতে অনেকগুলি আগ্নেয়গিরি সক্রিয় আছে। ভূমিকম্প বেশ সাধারণ ব্যাপার। ভূ-গর্ভস্থ উষ্ণ পানির প্রস্রবণগুলি দেশটির ভবনগুলিকে সারা বছর ধরে উষ্ণ রাখে এবং কৃষিকাজে সহায়তা করে। দক্ষিণ-পশ্চিমের প্রস্রবণগুলি থেকে নির্গত জলীয় বাষ্পের কারণে সেখানে অবস্থিত আইসল্যান্ডের রাজধানীর নাম দেয়া হয়েছে রেইকিয়াভিক, অর্থাৎ "ধোঁয়াটে উপসাগর"। ভৌগলিকভাবে অত্যন্ত উত্তরে সুমেরুর কাছে অবস্থিত হওয়া সত্ত্বেও উত্তর আটলান্টিক মহাসাগরের উষ্ণ উপসাগরীয় সমুদ্রস্রোতের কারণে এখানকার জলবায়ু তুলনামূলকভাবে মৃদু। ফলে আইসল্যান্ড পৃথিবীর সবচেয়ে উত্তরে অবস্থিত মানববসতিগুলির একটি। এটিকে তাই সুমেরু অঞ্চলীয় রাষ্ট্র হিসেবেও গণ্য করা হয় না। আইসল্যান্ডের রুক্ষ্ম পর্বতশ্রেণীগুলি হিমবাহে আবৃত। এদের মধ্যে ভাৎনায়কুল (Vatnajökull) হিমবাহটি ইউরোপের বৃহত্তম। আইসল্যান্ডের সমুদ্র উপকূল প্রায় সারা বছর ধরে জাহাজ ভেড়ার জন্য উন্মুক্ত থাকে। কেবল শীতকালে মেরুদেশীয় অঞ্চল থেকে আগত ভাসমান বরফের কারণে দেশের উত্তর ও পূর্বের বন্দরগুলি বন্ধ রাখতে হয়।
প্রায় ১০০০ বছর আগে খ্রিস্টীয় ৯ম শতকে নর্স অভিযানকারীরা আইসল্যান্ডে বসতি স্থাপন করে। আইসল্যান্ডবাসীরা তাদের নর্স ঐতিহ্য নিয়ে গর্ব করে। অনেকেই একেবারে শুরুর দিকের বসতিস্থাপকদের সাথে পারিবারিক সম্পর্ক খুঁজে বের করতে পারে। এখানে বসবাসকারী জনগণ জাতিতে নর্স ও কেল্টীয়। শুরুর দিকে মূলত নরওয়েজীয় নাবিক ও অভিযানকারীরা এখানে বসবাস করত এবং এখান থেকে পরবর্তীতে গ্রিনল্যান্ড ও উত্তর আমেরিকাতে অভিযান চালাত (নরওয়েজীয়রা উত্তর আমেরিকার নাম দিয়েছিল ভিনল্যান্ড)। আইসল্যান্ডের সাথে নিকটতম ইউরোপীয় প্রতিবেশী দেশ স্কটল্যান্ডের দূরত্ব প্রায় ৮০০ কিলোমিটার। কিন্তু তা সত্ত্বেও সমগ্র ইতিহাস জুড়ে আইসল্যান্ড বৃহত্তর ইউরোপীয় সভ্যতার অংশ হিসেবেই বিদ্যমান। আইসল্যান্ডের গাথাগুলিকে মধ্যযুগের সবচেয়ে উৎকৃষ্ট সাহিত্যিক নিদর্শনের অংশ হিসেবে মনে করা হয়। এই গাথাগুলিতে ইউরোপের চিন্তাধারা যেমন প্রতিফলিত হয়েছে, তেমনি ইউরোপ মহাদেশ থেকে বহু দূরে অবস্থিত লোকদের ইতিহাস ও রীতিনীতিও ফুটে উঠেছে। ভাইকিংদের মুখের প্রাচীন নর্স ভাষার সাথে আইসল্যান্ডীয় ভাষার পার্থক্য খুবই কম, ফলে তারা সহজেই এই গাথাগুলি পড়তে পারে।
আইসল্যান্ডের রাজধানী রেইকিয়াভিকেই দেশের প্রথম কৃষি খামার গড়ে উঠেছিল। বর্তমানে এটি একটি বর্ধনশীল শহর এবং বিশ্বের বিভিন্ন দেশের নাগরিক এখানে বাস করে। অন্যান্য বড় শহরগুলির মধ্যে আছে উত্তর-মধ্য উপকূলের আকুরেইরি (Akureyri), দক্ষিণ-পশ্চিম উপকূলের হাফনারফিয়র্ডর (Hafnarfjördhur) এবং দক্ষিণের নিম্নভূমিতে অবস্থিত সেলফস (Selfoss)।
আইসল্যান্ড একটি রুক্ষ দেশ। এখানে কৃষি ও খনিজ সম্পদ খুব কম। দ্বীপের তিন-চতুর্থাংশই উদ্ভিদ জন্মানোর অযোগ্য। উদ্ভিজ্জ্জের মধ্যে তৃণভূমি প্রধান, যেখানে ভেড়া, গবাদি পশু ও শক্তসমর্থ আইসল্যান্ডীয় ঘোড়া পালন করা হয়। দ্বীপের চারপাশের সমুদ্রে বিভিন্ন জাতের মাছ পাওয়া যায় এবং মৎস্যশিকার এখানকার লোকদের আদি ও প্রধান পেশা। বর্তমানে আইসল্যান্ডের রপ্তানির অর্ধেকই মাছ ধরা ও মাছ প্রক্রিয়াকরণ খাত থেকে আসে।
আইসল্যান্ড একটি স্ক্যান্ডিনেভীয় রাষ্ট্র এবং আধুনিক বিশ্বের বিশ্বের প্রথমদিকের গণতান্ত্রিক রাষ্ট্রগুলির একটি। এর জনসংখ্যার জাতিগত প্রকৃতি অন্যান্য ইউরোপীয় দেশের তুলনায় তেমন পরিবর্তনশীল নয়, বরং সমসত্ত্ব। এ কারণে জিন গবেষকেরা বংশগত রোগ নিয়ে গবেষণা ও এদের চিকিৎসা খুঁজে পাওয়ার লক্ষ্যে অনেক সময় আইসল্যান্ডের লোকদের উপর পরীক্ষা চালিয়ে থাকেন। যদিও আইসল্যান্ডের অধিবাসীরা আগের চেয়ে অনেক বেশি ইউরোপের মূলধারার সাথে মিশে যাচ্ছে, তা সত্ত্বেও তারা তাদের ঐতিহ্য, রীতিনীতি ও ভাষা ধরে রেখেছে। এখনও বহু গ্রামীণ আইসল্যান্ডীয় অধিবাসী প্রাচীন নরওয়েজীয় পূরাণের নানা দৈত্য-দানব যেমন এল্‌ফ, ট্রোল, ইত্যাদির অস্তিত্বে বিশ্বাস করে। অন্যদিকে শহরের আইসল্যান্ডীয়দের অধিকাংশ নিজেদের দেশকে একটি প্রাকৃতিক সৌন্দর্যময় কৃষিপ্রধান দেশ হিসেবে মনে করতেই পছন্দ করেন।
রাজনীতি
আইসল্যান্ডের রাজনীতি-র ভিত্তি একটি সংসদীয় প্রতিনিধিত্বমূলক গণতান্ত্রিক ব্যবস্থা, যেখানে আইসল্যান্ডের প্রধানমন্ত্রী হলেন সরকারপ্রধান। এটি একটি বহুদলীয় ব্যবস্থা। নির্বাহী ক্ষমতা সরকারের হাতে ন্যস্ত। আইন প্রণয়ন ক্ষমতা সরকার ও সংসদ উভয়ের হাতে ন্যস্ত। বিচার বিভাগ নির্বাহী ও আইন প্রণয়ন বিভাগ হতে স্বাধীন।
খোটাঙ জেলা
খোটাঙ জেলা হচ্ছে নেপালের পূর্বাঞ্চল বিকাস ক্ষেত্রের সগরমাথা অঞ্চলের একটি জেলা। ডিকটেল এই জেলার সদরদপ্তর।
জনসংখ্যার উপাত্ত
২০১১ সালের আদমশুমারি অনুসারে এ জেলার লোকসংখ্যা ২০৬,৩১২ জন।
প্রশাসনিক অঞ্চলসমূহ
জেলাটি ১০ টি পৌরসভা নিয়ে গঠিত যার মধ্যে দুটি নগর পৌরসভা এবং আটটি গ্রামীণ পৌরসভা। সেগুলো হচ্ছে:
দায়ারা
থাম্ব দায়ারা হলো সেনেগালের ঐতিহ্যবাহী কুরআনী স্কুলগুলির নামকরণের জন্য দেয়া উপাধি যেসব স্কুল বহু শতাব্দী ধরে পশ্চিম আফ্রিকার দেশগুলিতে সকল স্তরের মানুষের জন্য ইসলামী শিক্ষা নিশ্চিত করার জন্য সুপরিচিত।
দায়ারা গুলি প্রায়শই শিক্ষার্থীদের শারীরিক শাস্তি দিয়ে থাকে, যা পশ্চিম আফ্রিকার অনেক মুসলমানের কাছে শিক্ষাব্যবস্থার একটি গুরুত্বপূর্ণ অঙ্গ হিসাবে বিবেচিত হয়। দায়ারা সম্পর্কে জালাত   এবং জাতিসংঘের মতো সংস্থাগুলি ঘন ঘন নির্যাতন এবং "সমসাময়িক দাসত্ব" সম্পর্কিত সংবাদ প্রকাশ করেছে। এই রিপোর্টগুলিতে তালিব নামক শিশু ভিক্ষুকদের আর্থিক শোষণ এবং দুর্ব্যবহারের অভিযোগ অন্তর্ভুক্ত রয়েছে। সেনেগালের অনেক তালিব ইচ্ছাকৃতভাবে নিজের ক্ষতি করে যাতে তাদের চিকিৎসার ও যত্নের প্রয়োজন হয় এবং দায়ারাগুলি থেকে তাঁদের সরিয়ে দেওয়া হয়।
অর্চনা গৌতম
অর্চনা গৌতম (জন্ম ১ সেপ্টেম্বর ১৯৯৫ <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (November 2022)">উদ্ধৃতি প্রয়োজন  ] ) হলেন একজন ভারতীয় রাজনীতিবিদ, অভিনেত্রী, মডেল এবং সৌন্দর্য প্রতিযোগিতার শিরোপাধারী, যিনি মিস বিকিনি ইন্ডিয়া ২০১৮ জিতেছেন, মিস কসমস ওয়ার্ল্ড ২০১৮-এ ভারতের প্রতিনিধিত্ব করেছেন এবং মোস্ট ট্যালেন্ট ২০১৮-এর সাব টাইটেল জিতেছেন। ২০২২ সালে, তিনি বিগ বস 16 -এ একজন প্রতিযোগী হিসাবে উপস্থিত হন।
রাজনীতি
তিনি ২০২১ সালের নভেম্বরে ভারতীয় জাতীয় কংগ্রেসে যোগদান করেন এবং ২০২২ সালের উত্তর প্রদেশ বিধানসভা নির্বাচনের জন্য হস্তিনাপুর (বিধানসভা কেন্দ্র) থেকে টিকিট পান। এ আসন থেকে ৮ জন প্রার্থীর মধ্যে তিনি ছিলেন। তিনি বিজেপি প্রার্থী দীনেশ খাটিকের কাছে হেরেছেন যিনি ১০৭৫৮৭ ভোট জিতেছেন, যেখানে গৌতম মাত্র ১ ভোট পেয়েছেন।
কর্মজীবন
গৌতম বিভিন্ন ব্র্যান্ডের জন্য প্রিন্ট এবং টেলিভিশন এবং বিজ্ঞাপন প্রচারে মডেলিং করছেন। তিনি গ্রেট গ্র্যান্ড মস্তি, হাসিনা পার্কার এবং বারাত কোম্পানির মতো ছবিতে ক্যামিও চরিত্রে অভিনয় করেছেন। জংশন বারাণসীতে আইটেম গানের জন্য তিনি একটি ক্যামিও করেছিলেন। তিনি টি-সিরিজের জন্য পরিচালক অপূর্ব লাখিয়ার সাথে একটি মিউজিক ভিডিওর শুটিংও করেছেন।
অক্টোবর ২০২২ থেকে, তাকে কালারস টিভির রিয়েলিটি শো বিগ বস ১৬ -এ অংশগ্রহণকারী হিসাবে দেখা যাচ্ছে।
নিজাম কলেজ
নিজাম কলেজ ওসমানিয়া বিশ্ববিদ্যালয়ের একটি সাংবিধানিক কলেজ যা ১৮৮৭ সালে তেলঙ্গানার হায়দ্রাবাদের বশিরবাগে মির মাহবুব আলী খান, ষষ্ঠ আসফ জাহ-এর রাজত্বকালে প্রতিষ্ঠিত হয়।
ইতিহাস
নিজাম কলেজ নিজামপুর বিশ্ববিদ্যালয় কলেজটি মূলত নবাব সফদর জং মুশির-উদ-দৌলা ফখরুল-উল-মুলক-২ এর "মিরসরাই" ছিল, যিনি এই বিশাল ইরুম মনজিল প্রাসাদের মালিক ছিলেন। ফখর উল মুল্ক এবং খান-ই-খানান দ্বিতীয়, হায়দ্রাবাদের একজন সম্ভ্রান্ত নবাব ফখর-উল-মুলক ১ম এর পুত্র ছিলেন। কলেজ এবং হায়দ্রাবাদ রাজ্যের অন্যান্য বেশ কয়েকটি শিক্ষা প্রতিষ্ঠানের প্রতিষ্ঠাতা ছিলেন সৈয়দ হুসেন বিলগ্রামী (নবাব ইমাদ-উল-মুল্ক), যিনি শিক্ষা পরিচালক হিসাবে শিক্ষা ক্ষেত্রে অগ্রণী কাজ করেছিলেন। তিনি স্কাউটিং করেন এবং তারপর ডঃ অঘোরনাথ চট্টোপাধ্যায়কে (সরোজিনী নাইডুর পিতা, ভারতের নাইটিঙ্গেল) কলেজের প্রথম অধ্যক্ষ হিসাবে নিযুক্ত করেন। বর্তমান ভবনটি পাইগাহ নওয়াব মুলক ফকরুল বাহাদুরের গ্রীষ্মকালীন প্রাসাদে ছিল, পরে তিনি কলেজ প্রশাসনকে প্রাসাদটি উপহার দেন।
প্রতিষ্ঠান
এই কলেজটি ওসমানিয়া বিশ্ববিদ্যালয়ের একটি স্বায়ত্তশাসিত, সাংবিধানিক কলেজ। এটি হায়দ্রাবাদের লাল বাহাদুর শাস্ত্রী স্টেডিয়ামের কাছে অবস্থিত। নিজাম কলেজ মূলত হায়দ্রাবাদের এক সম্ভ্রান্ত দ্বিতীয় ফখরুল-উল-মুল্কের একটি প্রাসাদ ছিল।
নিজাম কলেজ ১৯৮৭ সালে তার শতবর্ষ উদযাপন করে। এটি ১৮৮৭ সালে হায়দ্রাবাদ স্কুল (নোবেল স্কুল) এবং মাদ্রাসা-ই-আলিয়ার সংমিশ্রণে প্রতিষ্ঠিত হয়েছিল। প্রাথমিকভাবে এটি ৬০ বছরের জন্য মাদ্রাজ বিশ্ববিদ্যালয়ের অধিভুক্ত ছিল এবং ১৯৪৭ সালের ১৯ ফেব্রুয়ারি ওসমানিয়া বিশ্ববিদ্যালয়ের একটি সাংবিধানিক কলেজ করা হয়েছিল।
কলেজটি ১৯৮৮-৮৯ সালে ইউজিসি কর্তৃক স্নাতক পর্যায়ে স্বায়ত্তশাসিত মর্যাদা লাভ করে এবং এই মর্যাদা ভোগ করে চলেছে। এটি NAAসি স্বীকৃত এবং ইউজিসির অনুদান দেওয়া হয়েছে। কলেজের নিজস্ব একাডেমিক সংস্থা রয়েছে যেমন, গভর্নিং বডি, একাডেমিক কাউন্সিল, ফিনান্স কমিটি, ইন্টারনাল কোয়ালিটি অ্যাসিওরেন্স সেল এবং বোর্ড অফ স্টাডিজ প্রতিটি বিভাগের জন্য যথাযথ কর্তৃপক্ষের সন্তুষ্টির কাঙ্ক্ষিত স্তরে তার একাডেমিক, আর্থিক এবং অন্যান্য ক্রিয়াকলাপ পর্যবেক্ষণের জন্য।
কলেজটি ম্যানেজমেন্ট, কলা ও সামাজিক বিজ্ঞান, বিজ্ঞান এবং বাণিজ্য অনুষদের স্নাতক এবং স্নাতকোত্তর উভয় কোর্সই সরবরাহ করে। বর্তমানে কলেজটিতে ২৯টি শিক্ষা বিভাগ রয়েছে। এই কোর্সগুলি ছাড়াও, বেশ কয়েকজন শিক্ষার্থী তাদের ডক্টরেট এবং পোস্ট-ডক্টরাল প্রোগ্রাম অনুসরণ করছে।
অধ্যয়নের কোর্স
কলেজটিতে স্নাতক কোর্স বি.বি.এ., বি.এসসি, বিএ এবং বি.কম রয়েছে। এটিতে বি.সি এ রয়েছে। ১৩টি স্নাতকোত্তর প্রোগ্রাম রয়েছে যা এমএ, এম.এসসি এবং এম.কম  ডিগ্রী পরিচালিত করে। রসায়নে একটি নতুন ৫ বছরের ইন্টিগ্রেটেড এম.এসসি কোর্স রয়েছে। কলেজটিতে এম.বি এ, এম.সি এ এবং এম.এসসি (আইএস) পেশাদার কোর্সও রয়েছে। উপরন্তু প্রায় এক ডজন অ্যাড-অন কোর্স আছে: সার্টিফিকেট, ডিপ্লোমা এবং পিজি ডিপ্লোমা কোর্স।
কোষবিদ্যা
thumb|right|300px|কোষের আণবিক উপাদান কোষবিদ্যা (Cytology; গ্রিক κύτος থেকে, kytos, "একটি ঠালা"; এবং -λογία, -লোজিয়া) একটি বিশুদ্ধ প্রাণিবিজ্ঞানের প্রধান শাখা, এ শাখায় কোষ, কোষের আকার, প্রকৃতি, বাহ্যিক ও অভ্যন্তরীণ গঠন, কোষবিভাজন ও শারীরবৃত্তীয় কাজ ইত্যাদি আলোচনা করা হয় । কোষের বিভিন্ন প্রকারের কার্যপ্রণালীর কৌশল নিয়েও কোষবিদ্যায় আলোচনা করা হয়। কোষ হচ্ছে জীবদেহের একক। জীববিজ্ঞানে কোষবিদ্যা শাখায় সাধারণত দুই প্রকারের কোষ নিয়ে আলোচনা করা হয়; একটি উদ্ভিদ কোষ এবং অপরটি প্রাণিকোষ।
ইতিহাস
১৬৬৫ খৃষ্টাব্দে অণুবীক্ষণ যন্ত্রের সাহায্যে ইংরেজ বিজ্ঞানী রবার্ট হুক এর বোতলের ছিপির কোষ বা সেল আবিষ্কারই কোষতত্ব বা কোষবিদ্যার সূচনা করে। বিজ্ঞানী হুক ছিপিতে মৃত কোষ দেখেছিলেন, অর্থাত কেবল কোষ প্রাচীরই তিনি দেখতে পেরেছিলেন। এর পর ইতালীয় বিজ্ঞানী ম্যালপিঘি (Malpighi) ও ইংরেজ বিজ্ঞানী গ্রিউ (Grew) উদ্ভিদের টিস্যু বা কলা পরীক্ষার মাধ্যমে হুকের গবেষণাকে সমর্থন করেন। নিউক্লিয়াস আবিষ্কারের পরে জার্মান উদ্ভিদ বিজ্ঞানী Schleiden ও প্রানীবিজ্ঞানী Schwann কোষ মতবাদ গঠন করেন। এর দ্বারা প্রমাণিত হয় কোষই হল জীবনের জন্যে প্রয়োজনীয় বস্তুর আধার এবং সব সজীব বস্তুই কোষ দ্বারা গঠিত। এর পরে প্রোটোপ্লাজম ও প্রোটোপ্লাস্ট আবিষ্কারে এই মতবাদের বিরুদ্ধ অর্গানিসম্যাল মতও সৃষ্টি হয়। বিজ্ঞানের যুগান্তকারী উন্নতির সাথে সাথে কোষবিদ্যার নতুন নতুন তথ্য ও তত্ত্ব আবিষ্কার হয়েছে ।
ভিত্তোরিও দে সিকা
ভিত্তোরিও দে সিকা (ইংরেজি: Vittorio De Sica, ইতালীয়: Vittorio Domenico Stanislao Gaetano Sorano De Sica) (৭ জুলাই ১৯০১-১৩ নভেম্বর ১৯৭৪) ছিলেন একজন ইতালীয় পরিচালক, অভিনেতা এবং নব্যবাস্তবতাবাদী আন্দোলনের নেতৃস্থানীয় ব্যক্তিত্ব।
তার পরিচালিত চারটি চলচ্চিত্র একাডেমি পুরস্কার লাভ করেছে, সেগুলো হল শুশশা (১৯৪৬) এবং লাদ্রি দি বিচিক্লেত্তে (১৯৪৮) সম্মানসূচক অস্কার লাভ করে, এবং ইয়েরি, ওগ্গি, ডোমানি ও ইল গিয়ারডিনো ডাই ফিঞ্জি কোনতিনিস শ্রেষ্ঠ বিদেশি ভাষার চলচ্চিত্র বিভাগে অস্কার লাভ করে।
প্রাথমিক জীবন
দে সিকা ১৯০১ সালের ৭ই জুলাই ইতালির লাজিওর সোরা শহরে জন্মগ্রহণ করেন। তিনি ১৯২০-এর দশকে মঞ্চ অভিনেতা হিসেবে কর্মজীবন শুরু করেন এবং ১৯২৩ সালে তাতিয়ানা পাভলোভা থিয়েটার কোম্পানিতে যোগদান করেন। ১৯৩৩ সালে তিনি তার স্ত্রী গুদিত্তা রিসোনে ও সের্জিও তোফানোর সাথে যৌথভাবে একটি কোম্পানি প্রতিষ্ঠা করেন। এই কোম্পানির অধীনে সূক্ষ্ম হাস্যরসাত্মক নাটক মঞ্চস্থ হত, কিন্তু তারা বোমারশাইয়ের নাটকের মঞ্চায়ন করতেন এবং লুচিনো ভিসকন্তির মত খ্যাতনামা পরিচালকদের সাথেও কাজ করতেন।
১৭২৪
১৭২৪ গ্রেগরীয় বর্ষপঞ্জির একটি অধিবর্ষ।
সৈয়দা নার্গিস আলী
সৈয়দা নার্গিস আলী বাংলাদেশের খুলনা জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
প্রাথমিক জীবন
সৈয়দা নার্গিস আলী খুলনা জেলায় জন্মগ্রহণ করেন।
রাজনৈতিক জীবন
সৈয়দা নার্গিস আলী জাতীয়তাবাদী মহিলা দলের সাবেক সভানেত্রী। তিনি অষ্টম জাতীয় সংসদের মহিলা আসন ২৮ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
ভিনসেনজো
ভিনসেনজো (Vincenzo) একটি দক্ষিণ কোরিয়ার টেলিভিশন সিরিজ যা ২০২১ সালে টিভিএন -তে প্রচারিত হয়েছিল।
খামোশ নিগাহেঁ (১৯৪৬-এর চলচ্চিত্র)
খামোশ নিগাহেঁ মতি বি. জিদওয়ানি পরিচালিত একটি বলিউড চলচ্চিত্র। এটি ১৯৪৬ সালে মুক্তি পেয়েছিল।
মজ্জা গহ্বর
এই এলাকা লোহিত রক্তকণিকা এবং শ্বেত রক্তকণিকা উৎপাদনের উৎস।
জনি জনি ইয়েস পাপা
ইতিহাস
মার্কিন পণ্ডিত ও অধ্যাপক জেসিকা উইলসনের ১৯৮৯ সালের একটি বইয়ে নার্সারি ছড়াটি ১৯৮০ সালের কেনিয়ার হিসাবে উল্লেখ করা হয়েছে। চুচু টিভির প্রধান নির্বাহী বিনত চন্দরের মতে, ২০১৮ সালের মধ্যে এটি ইতোপূর্বেই ভারতে সর্বজনীন হওয়ার জন্য যথেষ্ট পুরনো হয়ে গেছে, যা ইঙ্গিত দেয় যে এটির কমপক্ষে ৬০ বছর পুরনো হবে (ভারতীয় স্বত্বাধিকার আইন অনুযায়ী); ২০১৮ সালে চন্দর লিখেছিলেন যে তিনি "এটি ছোটবেলায় শুনতেন" এবং বয়স্ক ব্যক্তিরাও এটি শিশুদের সঙ্গে শুনতেন।
সূরা মুরসালাত
সূরা আল-মুরসালাত‌ (আরবি ভাষায়: المرسلت) মুসলমানদের ধর্মীয় গ্রন্থ কুরআনের ৭৭ তম সূরা; এর আয়াত অর্থাৎ বাক্য সংখ্যা ৫০ এবং রূকু তথা অনুচ্ছেদ সংখ্যা ২। সূরা আল-মুরসালাত‌ মক্কায় অবতীর্ণ হয়েছে।
নামকরণ
এই সূরাটির প্রথম আয়াতের وَالۡمُرۡسَلٰتِ عُرۡفًاۙ বাক্যাংশ থেকে এই সূরার নামটি গৃহীত হয়েছে; এটি সেই সূরা যাতে المرسلت শব্দটি আছে।
ভার্জিনিয়া টেক হত্যাকাণ্ড
thumb|গুলি চলাকালীনে আত্মগোপনে কিছু শিক্ষার্থী ভার্জিনিয়া টেক হত্যাকাণ্ড মার্কিন যুক্তরাষ্ট্রের ইতিহাসে সবচেয়ে ভয়াবহতম গণহত্যাকাণ্ড। ১৬ই এপ্রিল, ২০০৭ সালে ভার্জিনিয়া পলিটেকনিক ও স্টেট বিশ্ববিদ্যালয় ক্যাম্পাসে এটি সংঘটিত হয়। যুক্তরাষ্ট্রের অভিবাসী ও দক্ষিণ কোরীয় নাগরিক চো সাং-হুই এদিন ক্যাম্পাসের পৃথক দুটি ভবনে ৩২ জনকে গুলি করে হত্যা করার পর নিজেও গুলিতে আত্মহত্যা করে। চো ছিল বিশ্ববিদ্যালয়টির ইংরেজি বিভাগের চতুর্থ বর্ষের ছাত্র।
কামাল হোসেন
কামাল হোসেন (জন্ম: ২০ এপ্রিল ১৯৩৭, বরিশালের শায়েস্তাবাদে) বাংলাদেশের একজন বিশিষ্ট আইনজীবী, রাজনীতিবিদ এবং মুক্তিযোদ্ধা। সচরাচর তাকে "ডঃ কামাল হোসেন" হিসাবে উল্লেখ করা হয়। তিনি বাংলাদেশের সংবিধান প্রণেতাদের মধ্যে অন্যতম। বাংলাদেশ প্রতিষ্ঠার পর ১৯৭২-এর ৮ই জানুয়ারি শেখ মুজিবের সঙ্গে তাকেও মুক্তি দেয়া হয়। তিনি শেখ মুজিবের সঙ্গে ১০ জানুয়ারি লন্ডন হয়ে বাংলাদেশে প্রত্যাবর্তন করেন। বাংলাদেশের রাজনীতিতে তিনি সর্বদাই সোচ্চার। তাকে ব্যক্তিগত সততা, ন্যায্যতা,  মানবাধিকার ও  গণতন্ত্রের প্রবক্তা হিসাবে সাধারণভাবে সম্মান করা হয়।
জন্ম ও বংশ
সৈয়দ কামাল হোসেন ২০ এপ্রিল ১৯৩৭ খ্রীষ্টাব্দের তৎকালীন বেঙ্গল প্রেসিডেন্সির বাকেরগঞ্জ জেলার শায়েস্তাবাদে একটি সম্ভ্রান্ত বাঙ্গালী মোসলমান জমিদার খান্দানে জন্মগ্রহণ করেন। তাঁর পরদাদা সৈয়দ আশরাফ হোসেন কলকাতায় থাকতেন তবে তাঁর দাদা সৈয়দ সাদত হোসেন সাদু মিঞা বিয়ে করেছিলেন শায়েস্তাবাদের নবাব খান বাহাদুর মীর মোয়াজ্জেম হোসেনের মেয়ে নবাবজাদী সৈয়দা সালেহা খাঁতুনকে। তাঁর বাবা সৈয়দ আহাম্মদ হোসেন ছিলেন কলকাতার একজন চিকিৎসক এবং সাবেক প্রধানমন্ত্রী হোসেন শহীদ সোহ্‌রাওয়ার্দীর আত্মীয়।
শিক্ষা
১৯৫৭ খ্রিষ্টাব্দে তিনি অক্সফোর্ড বিশ্ববিদ্যালয় থেকে জুরিসপ্রুডেন্সে স্নাতক (সম্মান) এবং ১৯৫৮  খ্রিষ্টাব্দে ব্যাচেলর অব সিভিল ল ডিগ্রি লাভ করেন। লিংকনস ইনে বার-অ্যাট-ল অর্জনের পর আন্তর্জাতিক আইন বিষয়ে পিএইচডি করেন ১৯৬৪  খ্রিষ্টাব্দে । আইনজীবী সারা হোসেন তার কন্যা।
কর্মজীবন
ড. কামাল হোসেন বাংলাদেশের সংবিধানের প্রণেতা হিসেবেই অধিক পরিচিত। রাজনীতিতে তিনি সবসময়ই সোচ্চার ছিলেন। ১৯৭০ সালের পাকিস্তানের জাতীয় পরিষদ নির্বাচনে পূর্ব পাকিস্তান থেকে আওয়ামী লীগের প্রার্থী হিসেবে জয়ী হয়েছিলেন। ১৯৭২ সালে স্বাধীন বাংলাদেশের সংবিধান রচনা কমিটির চেয়ারম্যান হিসেবে দায়িত্ব পালন করেন। ১৯৭২ সালে আইনমন্ত্রী এবং ১৯৭৩ থেকে ১৯৭৫ খ্রিষ্টাব্দ পর্যন্ত বাংলাদেশের পররাষ্ট্রমন্ত্রী হিসেবে দায়িত্ব পালন করেন।
১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ঢাকা-১৪ আসন থেকে সংসদ সদস্য নির্বাচিত হন।
সমালোচনা
২০১৮ সালের ডিসেম্বরে শহীদ বুদ্ধিজীবী স্মৃতিসৌধে ড. কামাল হোসেনের শ্রদ্ধা নিবেদন শেষে একজন সাংবাদিক জামায়াত ইসলামের নিবন্ধন বাতিল হওয়ার পরেও তাদের সাথে ঐক্যফ্রন্টের জোট করা প্রসঙ্গে কামালের অবস্থান জানতে তিনি ক্ষিপ্ত হন। এরপর তীব্র সমালোচনার মুখে কামাল হোসেন দুঃখ প্রকাশ করেন।
জ্ঞানের ইহজাগতিকীকরণ
ধর্মের দর্শনে জ্ঞানের ইহজাগতিকীকরণ বলতে জ্ঞানকে ঐশ্বরিক উৎস থেকে পৃথক করার প্রক্রিয়াকে বোঝায়। প্রক্রিয়াটি আধুনিক যুগে জ্ঞানের ধারণা বোঝার ক্ষেত্রে এক যুগান্তকারী পরিবর্তনকে ইঙ্গিত করে। এটি জ্ঞানের আধ্যাত্মিক-পারমার্থিক ভিত্তি রয়েছে এবং জ্ঞান পরমের সাথে সম্পর্কিত এমন ধারণাকে প্রত্যাখান করে। ফরাসি দার্শনিক রনে গেনো বহু আগেই আধুনিক সভ্যতায় 'জ্ঞানের সর্বনিম্ন স্তরে সীমাবদ্ধ' হওয়ার বিষয়ে কথা বলেছিলেন। তার মাধ্যমে শুরু হওয়া ঐতিহ্যবাদী ধারার লেখকদের মধ্যে যদিও এটি একটি পুনরাবৃত্তিমূলক বিষয়, জ্ঞানের ইহজাগতিকীকরণের এই প্রক্রিয়াটি উল্লেখযোগ্যভাবে ইসলামী দার্শনিক সাইয়্যেদ হোসাইন নাসর ১৯৮১ সালে প্রদত্ত তার গিফোর্ড বক্তৃতামালায় সামগ্রিকভাবে পর্যালোচনা ও ধারণাবদ্ধ করেন যা পরবর্তীতে নলেজ এন্ড দ্য স্যাক্রেড নামে গ্রন্থাকারে প্রকাশিত হয়।
ধারণা
নাসরের মতে জ্ঞানের ইহজাগতিকীকরণ ইহলৌকিকতাবাদের ধারণার অন্যতম গুরুত্বপূর্ণ একটা দিক। তিনি ধারণাটিকে সংজ্ঞায়িত করেছেন এমন এক মতবাদ হিসেবে ‘যা কেবলই মানবীয় উৎস থেকে উৎসারিত এবং যা ঊর্ধ্ব জগতের সাথে সম্পর্কহীন’। এটি মানুষ ও স্রষ্টার মাঝে এক ধরনের ‘সত্তাগত বিচ্ছেদের’ ধারণার উপর প্রতিষ্ঠিত। নাসরের যুক্তি অনুসারে এটি একটি ‘অশুভ শক্তি’ যা বিজ্ঞান ও জ্ঞানকে কেবলমাত্র ইহলৌকিক জগতের সাথে সম্পর্কযুক্ত করে। এই প্রক্রিয়ায় একটি স্বতন্ত্র বিষয় হিসেবে বিজ্ঞান জ্ঞান থেকে আলাদা হয়ে যায় এবং প্রথাগত জ্ঞানের ক্ষেত্রে এদের মধ্যকার সমজাতীয় চরিত্র হারায়। জ্ঞানের ইহজাগতিকীকরণের মূল কথা হলো আধুনিক সভ্যতা জ্ঞানের বহির্জাগতিক উৎসের সাথে সংযোগ হারিয়ে ফেলেছে এবং জ্ঞানকে শুধুমাত্র পর্যবেক্ষণ ও পরীক্ষা-নিরীক্ষার মাঝে সীমাবদ্ধ করে ফেলেছে।
ডিকশনারি অব লিটারারি বায়োগ্রাফি অনুসারেঃ
"[নাসরের] মূল যুক্তি হলো যে প্রকৃত জ্ঞান তার মৌলিক গুনাবলীর কারণেই গভীরভাবে পবিত্রের ধারণার সাথে সম্পর্কিত। তার মতানুসারে, এটি হিন্দুধর্ম, বৌদ্ধধর্ম, তাওবাদ, জরথ্রুস্টবাদ, ইহুদিধর্ম, ইসলাম ও খ্রিস্টধর্ম সহ প্রত্যেক সনাতন ধর্মের মৌলিক শিক্ষা। রেনেসাঁ পরবর্তী আধুনিক জগতেই কেবল জ্ঞান ও পবিত্রের মধ্যকার সম্পর্ক ছিন্ন হয়ে যায়।"
নাসরের বিশ্লেষণে ‘জানা’ ও ‘জ্ঞান’ শব্দদুটি তাদের একমাত্রিক চরিত্র হারায়। তার মতে, পরীক্ষণ, পর্যবেক্ষণ ও যৌক্তিক বিশ্লেষণ জ্ঞানের এক প্রাথমিক পর্যায় মাত্র। এই প্রক্রিয়াগুলি জ্ঞানের সর্বোচ্চ রূপ  ‘সামগ্রিক জ্ঞান’ বা ‘আল মারিফায়’ পৌঁছার সিঁড়ি হিসেবে কাজ করে। একইভাবে, ‘জানা’ বলতে প্রণালীবদ্ধভাবে যুক্তির প্রয়োগ থেকে শুরু করে ধীশক্তি দ্বারা অন্তরের অনুধাবনকে বোঝায়। তার মতে, প্রকৃতিগতভাবেই জ্ঞান সত্তার সাথে সম্পর্কিত এবং পবিত্রতার ধারণার সাথে জড়িত। জ্ঞান এমন এক মানবীয় গুণ যা সহজাতভাবেই মানুষ অর্জন করতে পারে।  জানা বলতে তাই সেই পরম সত্তাকে জানা বোঝায় যিনি সকল জ্ঞান ও চেতনার উৎস। মধ্যযুগ পরবর্তী লোকায়তকরণ প্রক্রিয়া এবং মানবতাবাদ শেষ পর্যন্ত সত্তার সাথে জ্ঞান ও বুদ্ধিমত্তার সাথে পবিত্রের সংযোগ ছিন্ন করেছে।
আল আখাওয়ান বিশ্ববিদ্যালয়ের স্টেফানো বিগলিয়ার্ডির মতেঃ
"পরম সত্তার জ্ঞান বলতে উচ্চতর আধ্যাত্মিক স্তরের অস্তিত্বের জ্ঞান, প্রকৃতিতে ঘটে যাওয়া ঘটনাগুলোর মাঝে আন্তঃসম্পর্ক, তাদের মধ্যকার বিভিন্ন উপাদানের পারস্পরিক সম্পর্ক এবং সর্বোপরি পরম সত্তার থেকে সবকিছুর উৎপত্তি এমন জ্ঞানকে বোঝায়। যাইহোক, নাসরের মতে পরম সত্তা সম্পর্কে ধীশক্তির এই সচেতনতা এর সম্পর্কে অজ্ঞতা এবং জ্ঞান অর্জনের মাধ্যম হিসেবে এর ব্যবহার না থাকার কারণে হারিয়ে গেছে। নাসরের পুনর্গঠনে এই ধরনের বিস্মৃতি মানুষের সমগ্র চিন্তার গতিপথকে সংজ্ঞায়িত করে যার চূড়ান্ত বহিঃপ্রকাশকে জ্ঞানের চলমান ইহজাগতিকীকরণ প্রক্রিয়া হিসেবে বর্ণনা করা যায়।"
নাসরের মতে, আধুনিক বিজ্ঞান বিভিন্ন স্তরের বাস্তবতাকে নিছক ‘মনো-দৈহিক স্তরে’  সীমাবদ্ধ করে ফেলেছে। পবিত্র দর্শন বিবর্জিত এই বিজ্ঞান একারণে শুধুমাত্র বস্তুগত জগতের পরিবর্তন নিয়ে উদ্বিগ্ন। আধুনিক বিজ্ঞান সত্তার শ্রেণীবিন্যাসের ধারণা পরিত্যাগ করার কারণে বৈজ্ঞানিক তত্ত্ব ও আবিষ্কার উচ্চতর বাস্তবতার সাথে সম্পর্কিত সত্যের মূল্যায়ন করতে অক্ষম। নাসরের কথায় আধুনিক বিজ্ঞান একটি ‘অসম্পূর্ণ’ বা ‘অগভীর বিজ্ঞান’ যা কেবলমাত্র বাস্তবতার কিছু অংশ নিয়ে কথা বলে এবং অন্য অংশগুলোকে অস্বীকার করে। এটি জ্ঞান অর্জনকারী সত্তা ও  জ্ঞাত বস্তূর মাঝে পার্থক্যের উপর প্রতিষ্ঠিত। নাসর যুক্তি দেখিয়েছেন যে আধুনিক বিজ্ঞান একটি বিশুদ্ধ পরিমাণগত পদ্ধতি গ্রহণ করে জ্ঞান ও সত্যের অন্বেষণে ধীশক্তির ভূমিকাকে অস্বীকার করার কারণে এর প্রতীকী চেতনা এবং অভিজ্ঞতা ও যুক্তিকে ছাড়িয়ে যাওয়ার ক্ষমতা হারিয়েছে। নাসরের যুক্তিতে বাস্তবতার কাঠামো অপরিবর্তনশীল। যা পরিবর্তিত হয় তা হচ্ছে সেই বাস্তবতা সম্পর্কে মানুষের দৃষ্টিভঙ্গি ও উপলব্ধি। কোনো ধরনের স্থায়ীত্ববোধ না থাকায় আধুনিক পাশ্চাত্য দর্শন বাস্তবতাকে একটি অস্থায়ী জাগতিক প্রক্রিয়ায় পরিণত করেছে। জেন স্মিথের বিশ্লেষণে, এই ঘটনাটিকেই নাসর আধুনিক জগতে জ্ঞানের ইহজাগতিকীকরণ ও পবিত্রতাবোধ হারানোর সময় হিসেবে চিহ্নিত করেছেন।
ঐতিহাসিক বিকাশ
জ্ঞানের ইহজাগতিকীকরণের প্রক্রিয়াটি প্রাচীন গ্রীকদের মাধ্যমে শুরু হয়েছিল। গ্রীক দার্শনিক ধারার যুক্তিবাদী ও সংশয়বাদীরা জ্ঞানকে যুক্তির শৃঙ্খলে সীমাবদ্ধ করে একে নেহায়েত এক মানসিক কসরতে পরিণত করার মাধ্যমে জ্ঞানের ইহজাগতিকীকরণ প্রক্রিয়ায় গুরুত্বপূর্ণ ভূমিকা পালন করে। যুক্তিবৃত্তির দ্বারা ধীশক্তিকে এবং ইন্দ্রিয়লব্ধ জ্ঞানের দ্বারা অন্তরের আলোক উদ্ভাসনকে প্রতিস্থাপিত করার কারণে গ্রীক দার্শনিকদের জ্ঞানের ইহজাগতিকীকরণ প্রক্রিয়ার অগ্রদূত বলা যেতে পারে। ইহজাগতিকীকরণ প্রক্রিয়ার অন্যান্য বড় ধাপগুলির মধ্যে রয়েছে রেনেসাঁ যুগের দার্শনিক ব্যবস্থার উদ্ভব ও বিকাশ যা প্রকৃতিকে স্বাধীন ও নিরপেক্ষ রূপে উপস্থাপন করে। তবে এই প্রক্রিয়া চরম অবস্থায় পৌঁছে র‍্যনে দেকার্তের চিন্তায়, যিনি ‘ব্যক্তিগত সত্তাকে বাস্তবতার কেন্দ্র ও সকল জ্ঞানের মানদণ্ড হিসেবে নির্ধারণ করেন’। ফলস্বরুপ, দূরতম ছায়াপথে জ্ঞানের প্রতিচ্ছায়া পড়লেও তার মূল শেষ পর্যন্ত দেকার্তের কোগিটোতেই প্রোথিত থাকে।
ডিকশনারি অব লিটারারি বায়োগ্রাফির ভাষ্যমতে:
নব্য-কনফুসীয় দার্শনিক লিউ শু-শেইন লিখেছেনঃ
"আধুনিক ইউরোপীয় দর্শন সম্বন্ধে নাসরের সমালোচনা বেশ কৌতূহলোদ্দীপক দৃষ্টিভঙ্গি উপস্থাপন করেছে। তিনি উল্লেখ করেছেন যে দেকার্ত যে সত্তার প্রতি ইঙ্গিত করেছেন তা পরমাত্মা বা ঐশ্বরিক কোনো সত্তা নন। তিনি বরং তার ভ্রমাত্মক ব্যক্তিসত্তার প্রতি নির্দেশ করছিলেন যেটি তার চেতনা ও অভিজ্ঞতাকে সকল জ্ঞানতত্ত্ব, তত্ত্ববিদ্যা ও নিশ্চয়তার উৎস হিসেবে গ্রহণ করে। হিউমের সন্দেহবাদী দর্শনের পর কান্ট এক ধরনের অজ্ঞেয়বাদ শিক্ষা দেন বৈশিষ্টগতভাবে যা ধীশক্তির দ্বারা বিষয়বস্তুর অপরিহার্য উপাদানকে উপলব্ধি করার সম্ভাবনা খর্ব করে। পরিস্থিতির আরো অবনতি হয় হেগেলীয় ও মার্কসীয় দ্বন্দবাদে যা বাহ্য অস্থায়ী রূপের আড়ালে নিত্য বলে কিছু থাকতে পারে এমন ধারণাকে পুরোপুরী অস্বীকার করে। স্থায়িত্ববোধের এই অভাব মূলধারার পশ্চিমা দর্শনের প্রধান বৈশিষ্ট্য ছিল। বিশ্লেষণাত্মক দর্শন এবং পরবর্তীতে বিকশিত অযৌক্তিক দর্শনসমূহ থেকে জ্ঞানের পবিত্র গুণটি তাই সম্পূর্ণরূপে ধ্বংস হয়ে যায়।"
জ্ঞানের ইহজাগতিকীকরণের ঐতিহাসিক কারণগুলির ‘শক্তিশালী এক উপকরণ’ হলো বিবর্তনবাদী তত্ত্ব যা নাসরের ভাষায় ‘একমাত্রিক জগতে অনুভূমিক, বস্তুগত কারণগুলিকে উচ্চতর বাস্তবতার সাথে সম্পর্কিত অস্তিত্ত্বের উল্লম্ব মাত্রাগুলির স্থলে প্রতিস্থাপন করার এক মরিয়া প্রচেষ্টা মাত্র’। ডেভিড বারেলের কথায়, 'বিশ্বাসঘাতকতার শিকড়' হয়তো 'দেকার্তের অপর প্রান্তে' মধ্যযুগীয় দর্শনেও পাওয়া যাবে যার মধ্যে টমাস একুইনাস, বোনাভেঞ্চার ও ডান্স স্কটাসের মতো ধর্মতত্ত্ববীদ ও দার্শনিকদের চিন্তাধারা অন্তর্ভুক্ত। নাসরের মতে, এসব সংশ্লেষণের চরম যুক্তিবাদী চরিত্র আধিবিদ্যক ব্যবস্থা সম্পর্কে অন্তর্জ্ঞানকে নৈয়ায়িক শ্রেণীর মাঝে অন্তর্ভুক্ত করেছে যা তাদের  বুদ্ধিবৃত্তিক দিককে প্রকাশ করার পরিবর্তে কেবল যুক্তিবাদীতাকেই প্রকাশ করে।
মূল্যায়ন
লিউ শু-শেইনের মতে জ্ঞানের ইহজাগতিকীকরণের এই প্রক্রিয়াটি ততটা খারাপ নয় যেমনটা নাসর ইঙ্গিত দিয়েছেন। পক্ষান্তরে, তিনি যুক্তি দিয়েছেন যে পরীক্ষণ ও পর্যবেক্ষণ নির্ভর বৈজ্ঞানিক ক্ষেত্রে ইহজাগতিকীকরণের ব্যাপক প্রয়োজনীয়তা রয়েছে যেহেতু নিশ্চয়তার সন্ধানকে আর উদ্দেশ্য হিসেবে দেখা হচ্ছে না। ডেভিড হার্ভের মতে, ইউরোপীয় আলোকায়নের যুগে বিকশিত চিন্তা মানুষকে তাদের শৃঙ্খল থেকে মুক্ত করার জন্য জ্ঞান ও সামাজিক সংগঠনের লোকায়তকরণ প্রত্যাশা করেছিল। ব্রিঙ্কম্যান স্বাধীনভাবে জ্ঞানের ইহজাগতিকীকরণের প্রয়োজনীয়তা প্রসঙ্গে যুক্তি দেখান যে "যদি জানা একটি মানবীয় কর্মকাণ্ড হয়ে থাকে, তবে এটি সবসময়ই কোনো না কোনো সাংস্কৃতিক, ঐতিহাসিক ও সামাজিক পরিস্থিতির অনুগামী হবে।" অন্যদিকে, ডেভিড বারেল যুক্তি দেখিয়েছেন যে, উত্তরাধুনিক পৃথিবীতে পূর্বের যে কোনো সময়ের থেকে রেনেসাঁ দর্শন সম্পর্কে নাসরের সমালোচনা এখন বেশি গ্রহণযোগ্য। যারা এমন যুক্তি দেখায় যে, 'দেকার্তের আদর্শ অনুসরণ করে যদি জ্ঞান অর্জন সম্ভব না হয়, তবে প্রকৃত অর্থেই জ্ঞানলাভ অসম্ভব', বারেলের মতে তারা তাদের আধুনিক মতবাদই কেবল বয়ে বেরাচ্ছেন।
উৎস
Desacralization of knowledge
মহর্ষি গৌতম
বাল্মীকি রামায়ণ অনুসারে, গৌতমের জ্যেষ্ঠ পুত্র হলেন শতানন্দ। কিন্তু মহাভারতের আদিপর্ব অনুসারে, সারদ্বান ও সিরকারি নামে তাঁর দুই পুত্র ছিল। সারদ্বান গৌতম নামেও পরিচিত ছিলেন, তাই তাঁর সন্তান কৃপ ও কৃপীকে যথাক্রমে গৌতম ও গৌতমী বলা হত। গৌতমের এক কন্যাকেও উল্লেখ করা হয়েছে কিন্তু মহাকাব্যে তার নাম কখনই প্রকাশ করা হয়নি। সভাপর্বে, তিনি আউশিনারার (উশিনারার কন্যা) মাধ্যমে অনেক সন্তানের জন্ম দেন, যাদের মধ্যে কাকশিভাতের বড়। জরাসন্ধের রাজ্য মগধে গৌতম ও আউশিনারার বিয়ে হয়। বামন পুরাণ অনুসারে, জয়া, জয়ন্তী ও অপরাজিতা নামে তাঁর তিনজন কন্যা ছিল।
সায়ীফ সালাহউদ্দিন
সায়ীফ সালাহউদ্দিন একজন বাংলাদেশী-মার্কিন বিজ্ঞানী এবং ইউনিভার্সিটি অব ক্যালিফোর্নিয়া, বার্কলে এর তড়িৎ প্রকৌশল ও কম্পিউটার বিজ্ঞান বিভাগের সহযোগী অধ্যাপক।
জীবনী
সায়ীফ ঢাকা কলেজ থেকে এইচএসসি পাস করেন। এরপর বাংলাদেশ প্রকৌশল বিশ্ববিদ্যালয় থেকে তড়িৎ ও ইলেক্ট্রনিক প্রকৌশলে বিএসসি ডিগ্রি অর্জন করেন। এরপর পারডু বিশ্ববিদ্যালয় থেকে পিএইচডি ডিগ্রি অর্জন করেন।
বেলাশেষে (চলচ্চিত্র)
বেলাশেষে ২০১৫ সালের ভারতীয় বাংলার পারিবারিক নাট্য চলচ্চিত্র। এটি নন্দিতা রায় এবং শিবপ্রসাদ মুখার্জি দ্বারা পরিচালিত এবং অতনু রায়চৌধুরী দ্বারা উপস্থাপিত। এটি উইন্ডোজ প্রোডাকশন দ্বারা উত্পাদিত এবং ইরোস ইন্টারন্যাশনাল দ্বারা বিতরণ করা হয় । প্রবীণ অভিনেতা সৌমিত্র চট্টোপাধ্যায় এবং স্বাতীলেখা সেনগুপ্ত এই ছবিতে মুখ্য ভূমিকায় অভিনয় করেছিলেন, যাঁদের শেষ দেখা গিয়েছিল তিন দশক আগে সত্যজিৎ রায়ের সিনেমা ঘরে বাইরে। ছবিতে আরও অভিনয় করেছেন ঋতুপর্ণা সেনগুপ্ত, অপরাজিতা আঢ্য, মোনামি ঘোষ, ইন্দ্রাণী দত্ত, সোহিনী সেনগুপ্ত, খরাজ মুখোপাধ্যায়, শঙ্কর চক্রবর্তী, অনিন্দ্য চট্টোপাধ্যায়, সুজয় প্রসাদ চ্যাটার্জি, বরুন চন্দ এবং সোহাগ সেন।
স্পিন-অফ
চলচ্চিত্রটির বাণিজ্যিক সাফল্য বেলা শুরু শিরোনামের  একটি স্পিন অফের পথ তৈরি করেছে । চলমান মহামারী পরিস্থিতি এবং দেশের সিনেমা হল বন্ধ থাকার কারণে ছবিটির মুক্তি স্থগিত করা হয়েছিল। সৌমিত্র চট্টোপাধ্যায় ১৫ নভেম্বর ২০২০-এ কোভিড-১৯ এর কারণে মারা যান । স্বাতীলেখা সেনগুপ্ত কিডনিজনিত অসুস্থতার কারণে ১৬ জুন ২০২১-এ মারা যান। বেলা শুরু ২০ মে ২০২২ এ মুক্তি পায়।
১৭২৬
১৭২৬ গ্রেগরীয় বর্ষপঞ্জির একটি সাধারণ বছর।
কিমত (১৯৪৬-এর চলচ্চিত্র)
কিমত একটি বলিউড চলচ্চিত্র। এটি ১৯৪৬ সালে মুক্তি পেয়েছিল।
ভালোবাসার রঙ
ভালোবাসার রঙ হচ্ছে ২০১২ সালে মুক্তিপ্রাপ্ত একটি বাংলাদেশী প্রণয়ধর্মী চলচ্চিত্র। চলচ্চিত্রটি পরিচালনা করেছেন পরিচালক জুটি শাহীন-সুমন ও জাজ মাল্টিমিডিয়ার ব্যানারে প্রযোজনা করেছেন শীষ মনোয়ার। এতে অভিনয় করেছেন বাপ্পী চৌধুরী, মাহিয়া মাহী, রাজ্জাক, আলীরাজ, অমিত হাসান প্রমুখ। চলচ্চিত্রটি বাপ্পী চৌধুরী ও মাহিয়া মাহী অভিষেকের জন্য উল্লেখযোগ্য। এটি ২০১০ সালের তেলুগু চলচ্চিত্র বাভা'র অনানুষ্ঠানিক পুনঃনির্মাণ।
চলচ্চিত্রটি ২০১২ সালের ৫ অক্টোবর মুক্তি পায়। এটির মাধ্যমে সেরা পার্শ্ব অভিনেতা হিসাবে অমিত হাসান এবং আবদুল্লাহ জহির বাবু সেরা সংলাপ রচয়িতা বিভাগে বাচসাস পুরস্কার অর্জন করেন।
কাহিনি সংক্ষেপ
বাপ্পি তার বন্ধুদের নিয়ে গ্রামে দস্যিপনা করে বেড়ায়। কাবিলা মামার জন্য বিয়ে ভেঙ্গে দেয়া বা কারো মুরগীর খামার নষ্ট করে তার সময় কাটে। তার বাবাও তাকে উৎসাহ যোগায়। একদিন তার এক বন্ধুর সাহায্যে সামসুদ্দিন চৌধুরী বাড়িতে ঢোকে। সেখানে চৌধুরীর নাতনী মাহীকে দেখে তার প্রেমে পড়ে। মাহীর প্রেম লাভের আশায় সে চৌধুরীর ছড়ি এবং মাহীর চাচীর প্রিয় টেপ রেকর্ডার চুরি করে। চুরি করে পালানোর পথে খড়ের গাদায় লুকিয়ে থাকার সময় বর্শার আঘাতে আহত হয়। আহত বাপ্পির অবস্থা দেখে এবং মাহীর প্রতি তার ভালোবাসার টান থেকে মাহীও তাকে পছন্দ করে।
এরই মধ্যে আবির্ভাব হয় সালাম জোয়ার্দারের। সে চৌধুরীর পালিত নাতনী মাহী/ফারিয়াকে তুলে নিতে আসে। কিন্তু চৌধুরীর বাধার কারণে সে ফিরে যায় এবং এ কাজের জন্য সন্ত্রাসী তুফানকে ভাড়া করে। তুফানের হাত থেকে বাঁচাতে বাপ্পি মাহীকে নিয়ে নির্জন পাহাড়ে চলে যায়।